Aluliina kirik

Aluliina kirik ehk Alūksne kirik on luteri kirik Lätis Alūksnes aadressil Pils ielā 25a. See on Aluliina kihelkonnakirik.

Ajalugu
Varasem ajalugu

Sealse ordulinnuse juures asuvat kirikut on esmamainitud aastal 1432. Ordumeister Burchard von Dreileben eraldas küll juba aastal 1341 raha linnuse juurde kiriku rajamiseks, ent pole teada, kas kirik tegelikult sinna ehitati. See kandis Maarja nime. Poola võimu ajal läks sealne kirik jesuiitide valdusse, misjärel hakati jumalateenistusi pidama nii Lāzberģi mõisas kui ka Zeltiņis, kuigi sealsed palvemajad allusid Aluliina kihelkonnale.Materialen zur Kirchengechichte, E. H. von Busch  lk. 543

Pastor Ernst Glück
1683. aastal sai Ernst Glückist Aluliina pastor. Ta elas ka praeguse kirikumõisa ruumides, puutudes seal otseselt kokku lätlastega. Nii otsustas ta Piibli läti keelde tõlkida. 1688. aastaks oli Uue Testamendi tõlge valmis, 1694. aastaks oli aga kogu Piibel tõlgitud ja ka trükivalgust näinud. See oli väga oluliseks sammuks ühtse läti kirjakeele kujunemisel.

Lisaks Piibli tõlkimisele tegeles Glück talurahvaharidusega: ta rajas nii Aluliina kui ka Volmari ümbrusse mitu talurahvakooli.

1687. aastal sai Glückist Koknese praost ehk Liivimaa üks mõjukamaid kirikutegelasi, kuigi ta jäi ka edasi Aluliina kihelkonda. Tema tegevus Lätis lõppes 1702. aastal, kui Vene väed vallutasid Aluliina ning viisid Glücki sõjavangi. Koos Glückiga viidi sõjavangi ka tema teenijanna ja kasutütar Marta Skawronska, kellest hiljem sai Venemaa keisrinna Katariina I.

Praegune kirikuhoone 
pisi|Mälestustahvel Soome vabatahtlikele Põhja Pojad

Praegust kirikuhoonet ehitati aastatel 1781–1788. Hoone projekteeris Christoph Haberland. Kirik sai koguduse patroonidelt Vietinghoffidelt kaks kroonlühtrit ja hõbedast veinikannu.

Kirikuhoone on maakividest ja seda ehib 55,5 meetri kõrgune kellatorn. Torni tipus on klaasakendega vaateplatvorm, mis rajati Aluliina mõisniku soovil, kes tahtis sealt ümbruskonna maalilist maastikku imetleda.http://www.vietas.lv/objekts/aluksnes_evaneliski_luteriska_baznica/ www.vietas.lv]

Aastal 1923 kirikuhoone elektrifitseeriti. Aastal 1935 paigaldati kiriku seinale mälestustahvel Aluliina vabastanud soome vabatahtlikele Põhja Pojad. Aastal 1999 kirikuhoonet remonditi.

Aluliina kirik,Alūksnes luterāņu baznīca  selle neli ust,Durvju komplekti (4) interjöör,Interjera dekoratīvā apdare orel,Ērģeles kantselKancele ja altar on muinsusmälestistena riikliku kaitse all.Altāris

 Koguduse vaimulikud 
Chilian Rauschert (1652–1717), Aluliina koguduse pastor
1683–1702,  Ernst Glück, Aluliina e  Alūksne e Marienburgi kihelkonna ja Zeltiņi kihelkonnakoguduse pastor, Koknese praostkonna praost 1687–1702
Alfred Giehm/Gimis, koguduse vaimulik
1787–1835, Otto Friedrich Paul von Rühl  (1764−1835), koguduse pastor, Valga praostkonna praost 1819–1835
1835–1847, Otto Christoph Heinrich Girgensohn, Aluliina  ja Zeltiņi koguduse pastor, Valga praostkonna praost 1835–1847
1847–1869,  Heinrich Christian Gustav Kupffer, koguduse pastor
1874–1893, August Brenner  (1841–1899), Aluliina ja Zeltiņi kihelkonnakoguduste pastor
1893–1902, Adolf Plamsch  (1866–1939), Aluliina ja Zeltiņi koguduse pastor
 Alfred Giehm/Gimis (1872–1933), pastor
1906–1907, Alexander Kade  (1869–1934), koguduse pastor
1911–1917, Edgar Richard Gross (1873–1917), koguduse pastor
1918–1921, Gustav Cleemann  (1887–1959), koguduse pastor
1925–1939, Julius Bernhard Feldmann, eestlaste ja sakslaste vaimulik

 Pilte 

 Viited 

 Välislingid 

Koguduse koduleht

Kategooria:Aluliina kihelkond
Kategooria:Läti luteriusu kirikud
Kategooria:Alūksne piirkond
Kategooria:Läti Evangeelne Luterlik Kirik